stanford-oval/wikipedia huggingface dataset:
מציצת אצבע
גמילה

לרוב יפסיק הילד את מציצת האצבע עוד לפני בקיעת השיניים הקבועות. פסיכולוגים ממליצים לגמול את הילד ממציצת אצבע עד גיל ארבע, אחרת יידרשו ההורים להיות שותפים בתהליך על ידי הסברת הנזקים או תכנון תוכנית פעולה. בדרך כלל הגמילה הקשה ביותר היא בשעות הלילה.
השיטות שננקטות תלויות בגיל בו ההורה מעוניין לגמול, אם מדובר בגיל ינקות יש המניחים כפפה או גרב על כפות ידיו של התינוק ובכך מונעים ממנו להגיע לאצבעו. בגיל מתקדם יותר, כאשר הילד מודע לגופו, יש הורים המורחים על הציפורן חומרים מרים או חריפים כדי שהילד יימנע מהכנסת האצבע לפיו בעקבות טעמה המר.
בתרבות

ברב־המכר לילדים שטרובלפטר מאת הרופא, הצייר והמשורר הגרמני היינריך הופמן מוצג סיפור מחורז, בו ילד בשם קונרד מוזהר על־ידי אמו שלא ימצוץ את אגודלו בזמן היעדרה מן הבית, אך עושה זאת חרף אזהרתה. כעונש, מגיע חייט וקוצץ את אגודליו באמצעות מספריים ענקיים. בציור הנועל את הסיפור נראה קונרד לאחר שעבר את הגמילה ה”חינוכית”: הוא איננו מסוגל למצוץ, כי שני אגודליו נכרתו זה־מקרוב, גדמיו עדיין זבים דם ובכל אחת מידיו נותרו ארבע אצבעות בלבד. הסיפור הושמט משני התרגומים הראשונים לעברית, יהושע הפרוע (לילי צדק, 1940) ויפתח המלוכלך (אורי סלע, 1975), אך הוא מופיע בתרגום שוע הפרוע (אוריאל אופק, 1985), כאשר הקיצוץ הפך בגרסה עברית זו לחלום־בלהות של הילד.
הערות שוליים

↑  ^ Benjamin, Lorna S.: "The Beginning of Thumbsucking." Child Development, Vol. 38, No. 4 (Dec., 1967), pp. 1065–1078.
↑  אורנה ישר-פישמן, מדוע ילדים מוצצים אצבע, באתר mamay
↑  דרור איזנבוד, שיניים קטנות, באתר המרכז הרפואי רמב"ם
תינוק מוצץ אצבע בשנתו - וידאו
צילום לסת עליונה מוגבהת אצל ילדה בת 7, העיוות נוצר בעקבות מציצת אצבע
סבנה (סרט)

| --- | --- |

 מבוסס על:  חטיפת מטוס סבנה
 בימוי:  רני סער
 הופק בידי:  נתי דינר משה אדרי לאון אדרי אודי ירושלמי אורי הוד
 תסריט:  משה זונדר
 עריכה:  אורן נבות
 שחקנים ראשיים:  ג'ורג' אסקנדר בובי לקס ארז שפריר 
 צילום:  דנור גלזר
 מדינה:  ישראל ישראל
 חברה מפיצה:  קשת (זכיינית)
 הקרנת בכורה:  27 באוגוסט 2015
 משך הקרנה:  100 דקות
 שפת הסרט:  עברית ערבית אנגלית
 סוגה:  דוקו-דרמה
 דף הסרט ב־IMDb
 
סבנה הוא סרט דוקו-דרמה ישראלי משנת 2015 המספר את סיפור הגבורה של סיירת מטכ"ל בעת חטיפת מטוס סבנה. את הסרט יצר נתי דינר, ביים רני סער ואחראי על התסריט משה זונדר.
הסרט מציג את החטיפה מ-3 נקודות מבט:
החוטפים
הדרג המדיני
הדרג הצבאי
תקציר

ב-5 במאי 1972 נכנסו, בנפרד, שני זוגות לטרמינל הבינלאומי בבריסל. שני הגברים ושתי הנשים נשאו דרכונים ישראליים ולא משכו תשומת לב מיוחדת. הארבעה היו חברי חוליה של ארגון הטרור "ספטמבר השחור". כשטיסה 571 של חברת התעופה הבלגית "סבנה" מבריסל לתל אביב חלפה מעל העיר, פרץ עלי-אבו סנינה, מפקד חולית החוטפים, אל תא הטייס. הוא הצמיד אקדח לראשו של הקפטן והורה לו להמשיך ולהטיס את המטוס לשדה התעופה לוד. עבור אבו סנינה הייתה זו חטיפת המטוס השלישית בחייו.  בסופו של הסרט נראים חברי סיירת מטכ"ל משחררים את המטוס בפעולה נועזת.
מובן כי מתלווים לסרט קטעים אשר מטרתם להמחיש ולצייר לצופים איך נראתה, פחות או יותר, חטיפת מטוס סבנה.
טריוויה

הסרט לוקה במספר אי-דיוקים; על מדי השחקן שגילם את מפקד פיקוד המרכז האלוף רחבעם זאבי נענד אות מלחמת יום הכיפורים, אף שהיא פרצה רק לאחר למעלה משנה; השחקן שגילם את הרמטכ"ל דוד אלעזר ענד על מדיו את אות מלחמת ההתשה, אלא שזה חולק רק לאחר 31 שנים, ב-2003; כלא נפחא, שהוזכר בסרט כעובדה, הוקם רק ב-1980.
הסרט שודר לראשונה ב-8 בספטמבר 2015 בערוץ 2. בסרט ישנן עדויות של הנוסעים, של הלוחמים, בהם עוזי דיין, בנימין נתניהו, דני יתום ואהוד ברק (מפקד סיירת מטכ"ל ומבצע החילוץ), ושל שר התחבורה דאז שמעון פרס. כמו כן, הסרט כולל קטעים מהקלטה של תיאור המקרה מנקודת ראותו של קפטן המטוס רג'ינלד לוי, המספר על כך בגוף ראשון, וכן ראיון מיוחד עם אחת החוטפות, תרז הלסה, שנותרה בחיים, שוחררה בעסקת ג'יבריל וחיה בירדן. נפטרה בגיל 65 בירדן ב-29 במרץ 2020. לדברי האלוף עוזי דיין, מפקד צוות החילוץ מסיירת מטכ"ל היא "מתה מאוחר מדי לטעמי".
שחקנים

| שחקן | דמות | הערות |
| --- | --- | --- |
| בובי לקס | רג'ילנד לוי | הטייס הראשי של הטיסה |
| ג'ורג' אסקנדר | עלי טהא אבו סנינה | החוטף הראשי, עושה רושם של אדם אינטליגנטי אך תמים. |
| ארז שפריר | משה דיין | משה דיין בצעירותו |
| גלעד ינקולביץ | עוזי דיין | עוזי דיין בצעירותו |
| יוסי אלקיים | שמעון פרס | שמעון פרס בגיל 43 |
| אילן גולדברג | אהוד ברק | אהוד ברק בצעירותו |
| אבי קורניק | בנימין נתניהו | בנימין נתניהו בצעירותו |
| קלאודיה דוליצ'י | דורה לוי | אשתו של רג'ילנד שנמצאת בטיסה. |
| גיא גורביץ' | אבי הכהן | פקח טיסה במגדל הפיקוח נתב"ג במשך 47 שנים, 2000-1988 יו"ר אגודת פקחי הטיסה בישראל |
הערות שוליים

↑   איתי שטרן, הסרט "סבנה" קורא תיגר על סיפור הגבורה של סיירת מטכ"ל, באתר הארץ, 8 בספטמבר 2015
↑  עתרת סלייטר, בכיכובו של נתניהו: הצצה לסרט על חטיפת ה"סבנה", באתר nrg
↑  'לקחתי רימון ללא נצרה מיד המחבלת' - חדשות ביטחון, באתר ערוץ 7 חדשות, פוליטיקה, תרבות, יהדות ועוד
| --- | --- |
בקרת זהויות :  NLI: 987012492570205171 
ערך זה הוא קצרמרבנושא קולנוע ובנושא ישראל. אתם מוזמנים לתרום לוויקיפדיה ו.
נטייה מגנטית

נטייה מגנטית (אנגלית: Magnetic declination) היא הזווית שבין מחט המצפן לבין הקוטב הצפוני הגאוגרפי עבור כל נקודה על פני כדור הארץ. זהו כלי עזר לניווט באמצעות מצפן. הזווית נוצרת עקב כך שהקוטב המגנטי הצפוני אינו מתלכד עם הקוטב הצפוני הגאוגרפי. היא מושפעת רבות מגורמי שטח ומשתנה בהתאם לשדה המגנטי של כדור הארץ שאינו אחיד.
רכיבי השדה המגנטי

השדה המגנטי של כדור הארץ - כפי שהוא נמדד בנקודה מסוימת על פני כדור הארץ (F בתרשים 2) - ניתן להפריד לרכיב אופקי (H בתרשים 2) ולרכיב אנכי (Z בתרשים 2). מחט המצפן תצביע אל כיוון הרכיב האופקי (H) - (זה לא בהכרח הכיוון של הקוטב המגנטי הצפוני).
הזווית שבין הרכיב האופקי של השדה המגנטי לבין הצפון הגאוגרפי נקראת נטייה מגנטית ‎Declination‏ (D בתרשים 2). הזווית שבין כיוון השדה המגנטי המוחלט לבין הרכיב האופקי של השדה המגנטי נקראת זווית הרכנה ‎Inclination‏ (I בתרשים 2).
| --- | --- |
תרשים 1 - הדגמת הנטייה המגנטית. דוגמה למקום מסוים על פני כדור הארץ שבו מחט המצפן מצביעה 8° מערבית (נגד כיוון השעון) ביחס לצפון הגאוגרפי. הנטייה המגנטית במקום זה היא ‎-8°‏ (או ‎8°W‏). במקום זה כיוון הצפון הגאוגרפי יימצא 8° מזרחית (עם כיוון השעון) ביחס למחט המצפן.: תרשים 2 - רכיבי השדה המגנטי בנקודה מסוימת על פני כדור הארץ. F = וקטור השדה  המגנטי. החץ מתאר כיוון ועוצמה מוחלטת. H = הרכיב האופקי - לכיוון זה תצביע מחט המצפן. Z = הרכיב האנכי. D = נטייה מגנטית (Declination) - הזווית שבין הרכיב האופקי (H) לבין הצפון הגאוגרפי. I = זווית הרכנה (שיפוע מגנטי) (Inclination) - הזווית שבין כיוון וקטור השדה המגנטי (F) לבין הרכיב האופקי שלו (H).
שינויים בנטייה המגנטית

שעור הנטייה המגנטית משתנה ממקום למקום על פני כדור הארץ, וגם משתנה עם הזמן.
שיעור הנטייה המגנטית מופיע בשולי מפות שונות - כשרטוט של הזווית שבין כיוון מחט המצפן באותו אזור לבין הצפון המגנטי, או לחלופין רושמים את גודל הזווית כמספר. מספר חיובי או מספר המסומן עם האות E (מזרח) משמעותו שמחט המצפן מצביעה מזרחית (עם כיוון השעון) ביחס לצפון הגאוגרפי. מספר שלילי או מספר המסומן עם האות W (מערב) משמעותו שמחט המצפן מצביעה מערבית (נגד כיוון השעון) ביחס לצפון הגאוגרפי.
לחלופין - משתמשים במפות מיוחדות לנושא הנטייה המגנטית - מפה 3 (נטייה מגנטית בעולם 1990-1590), מפה 4 (2005). מפות אלה מכילות קווי מתאר (בדומה לקווי גובה במפה טופוגרפית).
השינויים האזוריים מושפעים מעוצמת השדה המגנטי וכיוונו - שמשתנה מאזור לאזור על פני כדור הארץ, ומושפע באזורים מסוימים ממשקעי ברזל מקומיים, שעלולים להשפיע על כיוון השדה המגנטי המקומי.
המפה משתנה משנה לשנה, עקב שינויים בשדה המגנטי של כדור הארץ. שינוי של בין 2° לבין 25° כל 100 שנים.
| --- | --- |
מפות נטייה מגנטית על פני כדור הארץ.
מפה 3 - נטייה מגנטית על פני כדור הארץ בשנים 1990-1590.: מפה 4 - נטייה מגנטית על פני כדור הארץ בשנת 2005. קו ירוק = 0° (אין נטייה). קווים אדומים = קווי מתאר חיוביים 10°, 20° ... (נטייה מזרחה). קווים כחולים = קווי מתאר שליליים ‎-10°‏, ‎-20°‏ ... (נטייה מערבה). קווים שחורים = קווי מתאר למרווחים בני 2°.
מדידת השדה המגנטי מבוצעת באמצעות מגנטומטרים בכ-200 תחנות מדידה קרקעיות קבועות בכל העולם ועוד כמה ניידות, וכן באמצעות לוויינים.
ערכים מספריים

הנטייה המגנטית היא ביטוי מספרי במעלות של זווית, כאשר:
| גודל המספר | משמעות | דוגמה | איתור הצפון הגאוגרפי באמצעות מצפן לפי הדוגמה |
| --- | --- | --- | --- |
| מספר חיובי או E (מזרח) | מחט המצפן מצביעה מזרחית (עם כיוון השעון) ביחס לצפון הגאוגרפי | 10° או 10°E | הצפון הגאוגרפי נמצא 10° מערבית (נגד כיוון השעון) ביחס למחט המצפן |
| מספר שלילי או W (מערב) | מחט המצפן מצביעה מערבית (נגד כיוון השעון) ביחס לצפון הגאוגרפי | ‎-10°‏ או 10°W | הצפון הגאוגרפי נמצא 10° מזרחית (עם כיוון השעון) ביחס למחט המצפן |
| אפס | מחט המצפן מצביעה בדיוק אל הצפון הגאוגרפי | 0° | בכיוון מחט המצפן |
הנטייה המגנטית בישראל

הנטייה המגנטית באזורים שונים בישראל בשנת 2006 הייתה בין 3.3° לבין 4.0°, לכן הצפון הגאוגרפי נמצא מערבית (נגד כיוון השעון) לכיוון מחט המצפן.
שימוש מעשי במצפן

במצפן רגיל (שאיננו מתכוונן) - תיקון ידני על ידי חיבור/חיסור של מעלות בהתאם. אם הנטייה המגנטית באזור מסוים הוא 10°, הרי שהצפון הגאוגרפי נמצא 10° מערבית (נגד כיוון השעון), כלומר ב-350°.
במצפן מתכוונן ניתן לכוון את תצוגת המצפן עם או נגד כיוון השעון כדי לתקן את הנטייה המגנטית. אם הנטייה המגנטית באזור מסוים הוא 10°, יכווננו את המצפן כך, שהצפון של שושנת הרוחות יצביע 10° מערבה (נגד כיוון השעון) ביחס לכיוון השדה המגנטי המקומי - בדיוק אל הצפון הגאוגרפי.
שימוש מעשי במצפן > מונחי ניווט

מונחים הנהוגים בניווט:
וריאציה Variation = הנטייה המגנטית באזור מסוים על פני כדור הארץ, דהיינו הזווית בין הצפון הגאוגרפי ובין כיוון מחט המצפן. כאשר המחט מורה מערבה מהצפון האמיתי הואריאציה היא מערבית ולהפך.
דביאציה Deviation = נטייה מגנטית עקב השפעה מקומית - כגון השפעת הגוף המתכתי של אוניה.
שגיאת המצפן Compass error = סכום הזוויות של וריאציה + דביאציה, ותיקון כיוון הצפון מבוצע לפי סכום זה.
ראו גם

מגנטיות
מצפן
השדה המגנטי של כדור הארץ
הקוטב הצפוני
הקוטב הדרומי
מגנטומטר
הערות שוליים

↑  פרסום מידע תעופתי פנים ארצי (פמ"ת) המפורסם על ידי מנהל התעופה האזרחית מכח הוראות תקנות הטיס (הפעלת כלי טיס וכללי טיסה), התשמ"ב-1981. מפות נתיבי טיסה (נתיבי התובלה הנמוכים ו- ATS) מהוות חלק בלתי נפרד מהפמ"ת
| --- | --- |
בקרת זהויות :  NLI: 987007543566205171  LCCN: sh85079697 
מפה 5 - הנטייה המגנטית בישראל, 2002.
ציון השינוי בנטייה המגנטית בישראל (2001) במפה טופוגרפית
ניצת הדובדבן

| --- | --- |


סניף ניצת הדובדבן בכפר סבא
 נתונים כלליים
 מייסדים:  משפחת ביבי
 תקופת הפעילות:  1980–הווה (כ־44 שנים)
 מיקום המטה:  מעלה החמישה
 בעלות:  הרצל ביבי
 ענפי תעשייה:  רשת בתי טבע ומזון בריאות
 מנכ"ל:  ארבל שירן
  
 https://www.nizat.com
ניצת הדובדבן היא רשת בתי הטבע הגדולה בישראל. הרשת מתמחה במכירת מוצרי מזון טבעיים ואורגניים, תוספי תזונה, מוצרים אקולוגיים ומוצרי קוסמטיקה טבעית. הרשת נוסדה בשנת 1980 על ידי משפחת ביבי בשוק מחנה יהודה שבירושלים, והיא מונה למעלה מ-60 סניפים.
היסטוריה

שורשי הרשת החלו בשנות ה-30, כאשר עזרא ביבי, אביו של הרצל ביבי, עלה מעיראק לארץ ישראל והתמקם בירושלים. למחייתו ייבש פירות וקלה פיצוחים ומכרם בשוק מחנה יהודה. עם השנים גדל העסק, והמשפחה החלה לייבא את מרכולתה מטורקיה ואיראן.
בשנת 1980 פתחו הרצל ביבי ואחיו יחזקאל את חנותם הראשונה בשוק מחנה יהודה בשם "ניצת הדובדבן", לאחר מספר שנים עברו לחנות גדולה בשוק ומגוון המוצרים גדל. עם הזמן הרצל ביבי הפך לבעלים והחל לייבא מוצרים אורגניים מהעולם, בהם קינואה, שהחל לייבא בשנת 2003, לפני שהפכה למוצר נפוץ ומוכר, בעקבות המהלך הוא פתח מחסן לוגיסטי בקיבוץ מעלה החמישה, ובשנת 2013 הועברו אליו משרדי הנהלת החברה.
היסטוריה > התפתחות הרשת

בשנת 2005 הצטרף ארבל שירן לתפקיד מנכ"ל הרשת. החל מתקופת כהונתו הרשת החלה להתרחב באופן ניכר, תוך מיקוד על הנגשת מוצרי בריאות אורגניים לקהל הרחב. מדיניות זו כוללת פתיחת סניפים ברחבי הארץ, מקריית שמונה ועד אילת, במטרה לאפשר גישה למוצרים טבעיים ואורגניים לקהל רחב יותר.
המותג הפרטי ומועדון הלקוחות

לניצת הדובדבן מותג פרטי תחת אותו השם. במותג מאות מוצרים בתחומים שונים, כמו קטניות, דגנים, קמחים, ומגוון נרחב של חומרי גלם אורגניים או טבעיים, המיובאים מהעולם או מיוצרים בשיתוף פעולה עם יצרנים מקומיים במטרה לעודד ייצור אורגני מקומי. לרשת מועדון לקוחות ובו למעלה מ-50,000 לקוחות.
הערות שוליים

↑  רשימת סניפי ניצת הדובדבן, באתר דפי זהב
↑  ליבן של חנויות הטבע
↑  חוזרים לאגריפס, במגזין ניצת הדובדבן
↑  ליאת רון, ‏מנכ"ל ניצת הדובדבן: "בהתחלה, לא ידעתי מה זה מע"מ", באתר גלובס, 2 בפברואר 2019
↑  רשת ניצת הדובדבן משקיעה בחברות קטנות העוסקות במוצרים אורגניים, באתר e-food
סבנה

ערך זה עוסק בחברת תעופה בלגית. אם התכוונתם למשמעות אחרת, ראו .
סבנה הייתה חברת התעופה הלאומית של בלגיה משנת 1923 עד פירוקה בשנת 2001.
היסטוריה

החברה החלה לפעול ב-23 במאי 1923, כמוביל הלאומי של בלגיה. הטיסה המסחרית הראשונה שלה הופעלה בין בריסל ללונדון. מאוחר יותר החלה החברה לטוס לרוטרדם ולשטרסבורג, ביוני 1924 הטיסה לשטרסבורג הוארכה לבזל.
בספטמבר 1924 נוספו טיסות לאמסטרדם והמבורג, ובמאי 1929 לאנטוורפן, דיסלדורף, ואסן. באותה תקופה סבנה החלה להפעיל לפעמים טיסות לקונגו הבלגית, אך עדיין לא הייתה טיסה ישירה בין בלגיה למושבה שלה. בשנת 1930, החלה לשתף פעולה עם אייר פראנס ולופטהנזה, אשר גם להם היו אינטרסים להפעלת טיסות ליעדים ברחבי אפריקה. עם פרוץ מלחמת העולם השנייה בשנת 1939, היה לסבנה צי של 18 מטוסים, במהלך המלחמה הפסיקה החברה את פעילותה באירופה, וטסה לקונגו בלבד.
לאחר מלחמת העולם השנייה בשנת 1946, חזרה סבנה להפעיל את קוויה באירופה. ביוני 1947, הפעילה סבנה את הקו הטראנס אטלנטי הראשון שלה לניו יורק, תחילה באמצעות מטוסי DC-4, שהוחלפו מאוחר יותר במטוסי DC6B, ובכך הפכה לחברה האירופית הראשונה שפעלה מעבר לאוקיינוס האטלנטי.
היסטוריה > התרסקותה של טיסת 548 של סבנה

טיסה 548, של חברת סבנה יצאה מנמל התעופה הבינלאומי של ניו יורק, שדה אנדרסון שבניו יורק לבריסל שבבלגיה ב-15 בפברואר 1961. המטוס מדגם בואינג 707 התרסק בגישה לנחיתה בנמל התעופה של בריסל וכל הנוסעים, 72 במספר, נהרגו, כולל אדם אחד שהיה על הקרקע. בין הנוסעים שנהרגו, היו כל 18 חברי המשלחת האמריקאית לאליפות העולם בהחלקה אמנותית על הקרח שנערכה בפראג, צ'כוסלובקיה וכן 16 מבני המשפחה, המאמנים והשופטים.
היסטוריה > חטיפת מטוס סבנה

ב-8 במאי 1972 נחטף מטוס בואינג 707 על ידי 4 (2 גברים 2 נשים) מחברי ארגון הטרור "ספטמבר השחור" שהיה בדרכו לנמל התעופה בן-גוריון, ארבעת החוטפים דרשו את שחרורם של 315 מחבלים מבתי הכלא בישראל. שניים מהחוטפים נורו ונהרגו על ידי לוחמים מסיירת מטכ"ל, מחופשים לטכנאי קרקע. חוטפת אחת נעצרה וישבה בבית הסוהר 7 שנים, ולאחר מכן נפטרה מסרטן ב-2012. החוטפת השנייה נעצרה וישבה 13 שנים בכלא; חיה כיום בעמאן. הנוסעת מרי הולצברג-אנדרסן, שהייתה חברת קיבוץ לוחמי הגטאות, בשבוע ה-28 להריונה, נורתה על ידי אחת החוטפות ומתה מפצעיה עשרה ימים לאחר מכן.
היסטוריה > פירוק

באוקטובר 2001 החברה הכריזה על הליך פירוק. הפרלמנט הבלגי הקים ועדה לחקור את הנסיבות שהובילו לכך והמעורבות של סוויסאייר. אף נבדקו צעדים משפטיים אפשריים נגד סוויסאייר. אחת הסיבות לקריסת החברה הייתה העובדה שסוויסאייר לא עמדה בהיתחיבותה להזרים כספים לסבנה, משום שבאותו זמן הייתה בקשיים כלכליים בעצמה. סוויסאייר עצמה נכנסה להליך פירוק  באותה שנה.
צי המטוסים

| דגם | מספרם בצי |
| --- | --- |
איירבוס A319: 15
איירבוס A320: 6
איירבוס A321: 3
איירבוס A330: 10
איירבוס A340: 4
בואינג 737: 11
מקדונל דאגלס MD-11: 2
DC-3 של סבנה בשנת 1949
DC-6 של סבנה בשנת 1955
נזיה ח'יר

| --- | --- |
אין תמונה חופשית
 לידה:  16 באוגוסט 1946 דלית אל-כרמל, פלשתינה (א"י) 
 פטירה:  9 בפברואר 2008 (בגיל 61) דלית אל-כרמל, ישראל 
 מדינה:  פלשתינה (א"י), ישראל 
 לאום:  דרוזים 
 מקום לימודים:  אוניברסיטת חיפה 
 שפות היצירה:  ערבית 
 
נזיה ח'יר (בערבית: نزيه خير; 16 באוגוסט 1946 –  9 בפברואר 2008) היה משורר וסופר דרוזי ישראלי.
חייו

נולד בדלית אל-כרמל, למד בבית ספר תיכון בעכו ואחר כך למד לתואר ראשון במדעי המדינה וספרות באוניברסיטת חיפה (1972) ולתואר שני במדעי המדינה (1976). היה נשוי לסועאד.
פרסם כעשרה ספרי שירה ופרוזה, בהם: "שירים קצרים" (1969) ו"קריאות חדשות של יסמין סורה" (1974). שיריו תורגמו לאנגלית, צרפתית, פולנית ופורטוגזית, ומבחר שיריו "מושב קבוע לחלום" יצא בעברית ב-1989. על שירתו זכה ח`יר בפרס ראש הממשלה, פרס הנשיא ופרס יצירת המופת של קהיר 1998.
ח`יר עבד כמפקח במשרד החינוך וכמרצה ללשון ולספרות במכללת גורדון והִנחה תוכנית בטלוויזיה.  הוא כיהן כמזכ"ל התאחדות הסופרים הערבים וערך את הרבעון הספרותי שלה.
לאחר מותו נקרא על שמו המתנ"ס בדלית אל-כרמל.
הערות שוליים

↑  נזיה ח'יר, באתר הבמה
↑  המרכז הקהילתי יקרא על שם המנוח נזיה חיר, באתר פורטל הכרמל והצפון
ערך זה הוא קצרמרבנושא ישראלים. אתם מוזמנים לתרום לוויקיפדיה ו.
| --- | --- |
בקרת זהויות :  NLI: 987007297489005171  ISNI: 0000 0000 6691 7437  LCCN: n89120075  VIAF: 68056887   WorldCat (עם VIAF): 68056887
נזמי אל-בדאווי

נזמי נידאל נזמי אל-בדאווי (בערבית: نظمي نضال نظمي البدوي; נולד ב-24 באוגוסט 1991) הוא כדורגלן עבר אמריקאי-פלסטיני ששיחק בעמדת הקשר.
קריירה

אל-בדאווי נולד בראלי שבקרוליינה הצפונית להורים שמוצאם מתרשיחא. הוא התחיל את הקריירה שלו במחלקת הנור של טריינל יונייטד עמה זכה בשלוש אליפויות רצופות בין השנים 2008 ל-2010. במקביל שיחק בקבוצת הכדורגל של תיכון אתונה דרייב בעיר הולדתו. במהלך 4 שנים רשם 35 שערים ו-60 בישולים ב-88 משחקים.
ב-11 באפריל 2014 חתם בקרוליינה ריילהאווקס מליגת הכדורגל של אמריקה הצפונית. בעונת 2016 נבחר למצטיין של העונה.
בשנת 2017 התאמן עם איסטרה 1961 מליגת העל הקרואטית, אך לבסוף נשאר בארצות הברית.
ב-15 בינואר 2018 חתם בסינסינטי. כעבור שנה הצטרף המועדון ל-MLS, דבר שגרם לירידה במעמדו של אל-בדאווי. ב-30 במאי הושאל לקרוליינה הצפונית עד לסיום העונה. ב-21 בנובמבר 2019 חתם על חוזה לעונה נוספת בקבוצה.
ב-3 בספטמבר 2021 הודיע כי יפרוש מכדורגל בסיום העונה.
בשנת 2018 אל-בדאווי החליט לייצג את נבחרת פלסטין. ב-16 בנובמבר 2018 ערך את הופעת הבכורה שלו בקבוצה בניצחון 1-2 נגד פקיסטן בה גם הבקיע את שער הבכורה שלו בנבחרת. נכלל בסגל הנבחרת לקראת גביע אסיה בכדורגל 2019.
סבן אפ

| --- | --- |

 סוג:  סימן מסחר 
 יצרן:  Dr Pepper Snapple Group, פפסיקו, Szentkirályi Hungary 
 מפיץ:  פפסיקו, Britvic 
 מוצא:  ארצות הברית 
 מועד הכנה ראשוני:  1929 
 
הלוגו של המוצר סבן-אפ מחוץ לארצות הברית.
הלוגו חדש של המותג תחת פפסי
סבן אפ (באנגלית: 7 Up) הוא משקה קל-מוגז ללא קפאין בטעם לימון-ליים הדומה לספרייט. הזכויות למותג מוחזקות על ידי קבוצת ד"ר פפר סנאפל בארצות הברית, וחברת פפסיקו ברחבי העולם. הלוגו של המשקה הוא נקודה אדומה בין '7' ל-'up'.
היסטוריה

סבן אפ נוצר על ידי צ'ארלס לייפר גריג, אשר השיק את החברה בסנט לואיס 1920. גריג יצר את הנוסחה למשקה לימון ליים בשנת 1929. המוצר שנקרא במקור "לייבל ביב-ליסטד סודה לימון ליים", הושק שבועיים לפני המפולת בוול סטריט של שנת 1929. עד 1950, המוצר הכיל ציטראט ליתיום, תרכובת הגורמת לייצוב מצב הרוח. אותה תרכובת אשר שימשה מוצרים לרפואה באותה תקופה, הייתה פטנט פופולרי בסוף המאה ה-19 ובתחילת המאה ה-20. פיליפ מוריס קנה את סבן אפ בשנת 1978 ומכר אותה בשנת 1986, לקבוצה בראשות חברת ההשקעות Hicks & Haas. בשנת 1995, נרכשה החברה על ידי Cadbury Schweppes. בשנת 2008, התפצלה קבוצת 'ד"ר פפר סנאפל' מחברת Cadbury Schweppes ובשנת 2018 נרכשה על ידי Keurig Dr Pepper.
בעקבות החרם הערבי שהחל בשנת 1951 והתרחב משמעותית בסוף שנות השישים (בעיקר בגלל מלחמת ששת הימים), נמנעה חברת סבן אפ לשווק את המשקה בישראל, ורק לאחר הסכמי אוסלו המשקה שווק ונמכר באופן רשמי על ידי חברת המשקאות הישראלית 'טמפו משקאות'.
נוסחת המשקה

מאז השקתו של המשקה בשנת 1929, שונתה תרכובת המשקה מספר פעמים. בשנת 2006, נוסחת המוצר הנמכרת בארצות הברית שונתה, כך שהמשקה משווק עתה כ- '100% טבעי'. השינוי הושג לאחר ביטול והחלפה של מרכיבים מהמשקה (כמו למשל-החלפת ציטראט הנתרן באשלגן ציטראט). הנוסח החדש של המוצר אינו מכיל מיץ פירות (בארצות הברית) אלא ממותק על ידי סירופ תירס עתיר פרוקטוז (HFCs). בעקבות כך התאגדו מספר ארגוני-בריאות בארצות הברית, בדרישה להוריד את המילים '100% טבעי' מהמוצר, ורק לאחר שהמרכז למדע בארצות הברית איים בשנת 2007, לתבוע את חברת סבן-אפ בשל טובת הציבור, הודיעה סבן אפ, שהיא תפסיק לשווק את אותו מוצר - כמשקה טבעי. בשנת 2011 החלה חברת סבן אפ, לבחון אפשרות לשינוי נוסחת המוצר על ידי שימוש בסוכר במקום HFCs (ראשי תיבות באנגלית: סירופ תירס עתיר פרוקטוז), ואף החלה בשיווק המוצר שנקרא: סבן אפ רטרו ('7Up Retro'), כאשר סיסמת המשקה היא 'נעשה עם סוכר אמיתי'.
מקור השם

מקורו האמיתי של השם אינו ברור, למרות ועל-פי חלק מהטענות, השם נבע בשל שבעת המרכיבים העיקריים של המשקה.
על שמו של המשקה קיים מיתוס הקובע כי השם 'סבן אפ' נבחר מכיוון שהמשקה מכיל pH (רמת חומציות) מעל 7. טענה זאת מופרכת משום שרמת ה-pH במשקה קרובה ל-3.79, בדומה למשקאות מוגזים אחרים.
וריאציות שונות של המשקה

רטרו סבן אפ (7Up Retro) - נוסחה חדשה של המשקה, מיוצר משנת- 2011. שימוש בסוכר במקום ממתיק פרוקטוז וסירופ תירס. אריזת המשקה נושאת את הלוגו משנת 1980. המוצר משווק כעת למבחן בארצות הברית.
דיאט סבן אפ (Diet 7Up) - נקרא גם דיאט סודה, הוצג במקור משנת 1963. נוסחת המשקה שונת מספר רב של פעמים והיום מרכיביה הם: מים מוגזים מסוננים, חומרי טעם טבעיים, חומצה ציטראטית, אשלגן ציטראט, בנזואט אשלגן, סידן (disodium EDTA), אשלגן-acesulfame ו-סוכרלוז. בעקבות תביעות ומחקרים שנעשו, הוחלט להשתמש בממתיק אספרטם במקום השימוש ב-Splenda.
אורנג' סבן אפ (Orange 7Up) - משקה בטעם תפוז ולימון. המשקה נמכר למשך זמן קצר באמצע שנות התשעים, בחלק ממדינות אירופה (בעיקר בנורווגיה). הייצור הופסק לאחר שנתיים והיום המשקה משווק באוסטרליה בלבד.
פטל סבן אפ (Raspberry 7Up) - משקה בטעם פטל ולימון. המשקה נמכר למשך זמן קצר בשנות השמונים, בחלק ממדינות אירופה (בעיקר בנורווגיה ודנמרק). למרות הפסקת הייצור, ניתן עדיין למצוא משקה מסוג זה, בכמה מדינות בדרום מזרח אסיה כגון סינגפור.
סבן אפ חופשי (7Up Free) - סבן אפ חופשי, נמכר במדינות: בריטניה, אירלנד, נורווגיה, ארגנטינה, איסלנד, פינלנד, איחוד האמירויות הערביות ופקיסטן. הוא אינו מכיל קפאין, סוכר, צבעי מאכל או חומרים משמרים והוא משווק בתור "לימון טבעי בטעם ליים" (בדומה ל-"100% טבעי" הגרסה האמריקאית).
סבן אפ ליים (7Up Lime) - סבן אפ-ליים נמכר בארצות הברית ובארגנטינה. בארצות הברית הוא פחות מרוכז ואין בו הרבה אחוזי גזים, לעומת זאת בארגנטינה טעם המשקה יותר חזק ומכיל 5% מיץ מוגז.
סבן אפ פלוס (7Up Plus) - סבן אפ-פלוס, הוא סדרת משקאות קלים בטעם פירות המיוצר על ידי חברת קדבורי שוופס. המשקה יוצר כדי לתת אלטרנטיבה בריאה יותר משמשקה הרגיל, ולכן הוא אינו מכיל קפאין ויש לו שני גרם פחמימות למנה. הטעם המקורי-תפוח, יצא לשוק בקיץ 2004 תחת השם 'Mixed Berry'. מאז נוספו שני טעמים חדשים לסדרה בטעמים- שרי ופירות טרופיים. בשנת 2007 השיקה חברת סבן אפ באירלנד, סדרת מים ממותקים במבחר טעמים תחת המותג 'סבן אפ פלוס'.
ראו גם

טמפו משקאות
בוגה
הערות שוליים

↑  "7UP". Britvic.com
מכונית 7Up בחסות פורמולה ירדן, צוות אחד בשנה הראשונה שלהם בעונת 1991.
סופר צללים (ספר)

| --- | --- |

 מידע כללי
 מאת:  רוברט האריס
 שפת המקור:  אנגלית
 סוגה:  מותחן
 מקום התרחשות:  לונדון 
 הוצאה
 הוצאה:  הוצאת זמורה ביתן
 תאריך הוצאה:  2007
 מספר עמודים:  300
 הוצאה בעברית
 תאריך:  2007
 תרגום:  מרדכי ברקאי
 
סופר צללים (באנגלית: The Ghost, "רוח הרפאים") הוא ספר מאת רוברט האריס, המספר את סיפורו של סופר צללים הנשכר כדי לכתוב את האוטוביוגרפיה של ראש ממשלת בריטניה לשעבר. הספר עובד לסרט באותו השם בבימויו של רומן פולנסקי.
עלילה

הספר מסופר מנקודת מבטו של סופר צללים מקצועי אשר שמו אינו נזכר לכל אורך העלילה. הסופר מקבל הצעה לערוך את האוטוביוגרפיה של ראש ממשלת בריטניה לשעבר אדם לאנג. לאנג היה פוליטיקאי פופולרי וכריזמטי אשר כיהן כראש הממשלה עשר שנים לפני שהתפטר. בעת התרחשות העלילה הוא חי במרתה'ס ויניארד שבארצות הברית. לאנג החל לעבוד על זכרונותיו יחד עם עוזרו הקרוב מייק מקארה, אולם מקארה מת במפתיע לאחר שנפל ממעבורת, אירוע שהוא ספק תאונה ספק התאבדות. חרף מותו המסתורי של מקארה, מחליט הסופר לקבל את ההצעה וטס לארצות הברית כדי להתחיל בעבודה. הוא נפגש עם לאנג ועם אשתו רות, וכן עם העוזרת הקרובה שלהם אמיליה בליי. עד מהרה הוא מגלה שהעבודה שניצבת בפניו קשה משחשב, מכיוון שלאנג מסרב לשוחח על תקופות מסוימות בעברו. הוא מגלה גם עובדות מטרידות בנוגע למותו של מקארה, וסודות אפלים מתקופת כהונתו של לאנג כראש ממשלה.
ההשוואה לטוני בלייר

דמותו של ראש הממשלה אדם לאנג מבוססת על דמותו של ראש ממשלת בריטניה טוני בלייר. דמותה של רות לאנג מבוססת על דמותה של שרי בלייר. ישנם קווי דמיון רבים בין חייהם של לאנג ובלייר. שניהם כיהנו בתפקיד עשר שנים לפני שהתפטרו. שניהם הואשמו ביציאה למלחמות בלתי חוקיות ובכניעה לאינטרסים של ארצות הברית. דמותו של שר החוץ הבריטי ריצ'רד רייקרט המסוכסך עם בלייר, מבוססת על דמותו של רובין קוק. רוברט האריס עצמו היה בתחילת דרכו תומך נלהב של בלייר, ואף הוזמן על ידו לשמש ככתב נלווה במסע הבחירות שלו ב-1997. בהמשך התאכזב האריס מבלייר בשל פיטוריו של ידידו פיטר מנדלסון מהממשלה והחלטתו של בלייר להצטרף לפלישה האמריקנית לעיראק.
בנובמבר 2007 החל האריס לעבוד יחד עם הבמאי רומן פולנסקי על עיבוד קולנועי לספר. האריס כתב את התסריט יחד עם פולנסקי. האריס הודה בזמנו כי חשוב לו שהעבודה על הסרט תושלם בטרם יצאו לאור זיכרונותיו של בלייר.
הערות שוליים

↑  רחל פייג וישניא, הכל פוליטיקה: מה בין טוני בלייר לבין קיקרו, באתר הארץ, 10 בפברואר 2010.
נזעמים
לקריאה נוספת

Denis Richet, Enragés, בתוך: François Furet, Mona Ozouf, A Critical Dictionary of the French Revolution, Harvard University Press, 1989. עמ' 337–342.